Anaẓur deg usefru « ruḥ » yemmeslay-d ɣef beṭṭu i d-yellan gar-as d tin iḥemmel. Ad tnaf yessḥisif imi yefraq yid-s, maca ɣes akken yessendah-itt ɣer rrwaḥ imi deg-s i d-tekka tucḍa, ɣes ma ahat yettmektay-d ussan yelhan yesɛedda yid-s, ɣes akken ur as-yesmiḥ ara imi ayen texdem yerra ul-is d aẓru. Yemmeslay-d ula ɣef liḥala-s asmi i s-d-yessukes i tin izedɣen ul-is, ula d iles-is yeggugem, ur yezmir ara ad d-yini kra. Akken ad t-naf yessendah-itt s lɣiḍ ad tidir ddunit-is d win is-yehwan imi netta kfan-as yiḥulfan deg lǧiha-s. Iwehha ɣer tayri icaɛlen deg wul-is ass-a tfuk. Ad t-naf yettlumu tin iḥemmel acku ur tḥezzeb ara, tɣur-itt ddunit, tessaɣres assaɣ-nni iten-icudden, ula d tindemmit yudfen ul-is ur as-d-xeddem wara acku anaẓur semmeḍ wul-is, yeṭṭalab-as tatut, imi ɣer ɣur-s lkas yerẓen ur yettnejbar ara.